ศูนย์ทนายสิทธิฯ ชี้ จนท.คุมตัว เอกชัย-โชคชัย มิชอบด้วยกฎหมาย ขัดกับกติการะหว่างประเทศ
ศูนย์ทนายความเพื่อสิทธิมนุษยชน ชี้ จนท.คุมตัว เอกชัย-โชคชัย มิชอบด้วยกฎหมาย ขัดกับกติการะหว่างประเทศ ระหว่างที่ทั้งคู่เดินทางไปร่วมกิจกรรม รดน้ำดำหัว พล.อ.ประวิตร ร้องความโปร่งใสปมนาฬิกาหรู17 เม.ย.2561 จากกรณีเช้าวานนี้ (16 เม.ย.61)เจ้าหน้าที่นอกเครื่องแบบกว่าสิบราย ควบคุมตัว เอกชัย หงส์กังวาน และโชคชัย ไพบูลย์รัชตะ 2 นักกิจกรรมทางการเมือง ขณะเดินทางไปทำกิจกรรมรดน้ำดำหัวให้ พล.อ.ประวิตร วงษ์สุวรรณ รองหัวหน้าคณะรัฐประหาร คสช. รองนายกรัฐมนตรี และ รมว.กลาโหม ที่ซอยลาดพร้าว 71 มีความเห็นว่า การกระทำของเจ้าหน้าที่ตำรวจในการเข้าควบคุมตัวเอกชัยและโชคชัยในครั้งนี้ เป็นไปโดยมิชอบด้วยกฎหมาย นอกจากจะเป็นการปิดกั้นการแสดงออกโดยสงบ โดยเจ้าหน้าที่ไม่มีอำนาจตามกฎหมายใด ๆ แล้ว ยังขัดกับกติการะหว่างประเทศว่าด้วยสิทธิพลเมืองและสิทธิทางการเมือง (ICCPR) ซึ่งประเทศไทยเป็นภาคีและมีพันธกรณีต้องปฏิบัติตาม ที่ได้รับรองไว้ในข้อ 9 ว่า บุคคลจะถูกจับกุมหรือควบคุมโดยอำเภอใจมิได้ บุคคลจะถูกลิดรอนเสรีภาพของตนมิได้ และข้อ 19 บุคคลทุกคนมีสิทธิในเสรีภาพแห่งการแสดงออกนอกจากนี้ การกระทำของเจ้าหน้าที่ในระหว่างควบคุมตัวโชคชัยไป สน.หัวหมาก นั้น ยังเป็นการกระทำที่เกินกว่าเหตุ เป็นการละเมิดสิทธิในร่างกาย ซึ่งรัฐธรรมนูญ 2560 รับรองไว้ในมาตรา 28 ว่า บุคคลย่อมมีสิทธิและเสรีภาพในชีวิตและร่างกาย การค้นตัวบุคคลหรือการกระทําใดอันกระทบกระเทือนต่อสิทธิหรือเสรีภาพในชีวิตหรือร่างกายจะกระทํามิได้ รวมทั้ง ICCPR ข้อ 7 บุคคลจะถูกทรมาน หรือได้รับการปฏิบัติที่โหดร้ายไร้มนุษยธรรมมิได้ทั้งนี้ เอกชัย และโชคชัย ได้รับการปล่อยตัว โดยไม่มีการแจ้งข้อหา ที่กองบังคับการตำรวจนครบาล 4 (บก.น.4) สน.หัวหมาก ก่อนเที่ยงของวัน 16 เม.ย.ที่ผ่านมา ต่อมา โชคชัยได้ตรวจสภาพร่างกายที่โรงพยาบาลรามคำแหงก่อนเดินทางเข้าแจ้งความลงบันทึกประจำวันที่ สน.ลาดพร้าว โชคชัย กล่าวว่านอกจากมีการบาดเจ็บภายนอก มีรอยถลอกจากการฉุดกระชากแล้ว ยังมีอาการหูอื้อด้านซ้ายอื้อ ซึ่งแพทย์วินิจฉัยว่าเกิดจากการกดทับ พร้อมทั้งกำลังปรึกษากับทนายความเพื่อแจ้งความเอาผิดทางอาญาต่อผู้สั่งการและเจ้าหน้าที่ตำรวจที่เข้าทำการควบคุมตัวนอกกฎหมายและใช้ความรุนแรงต่อเขา
ศูนย์ทนายความเพื่อสิทธิมนุษยชน ชี้ จนท.คุมตัว เอกชัย-โชคชัย มิชอบด้วยกฎหมาย ขัดกับกติการะหว่างประเทศ ระหว่างที่ทั้งคู่เดินทางไปร่วมกิจกรรม รดน้ำดำหัว พล.อ.ประวิตร ร้องความโปร่งใสปมนาฬิกาหรู 
กติการะหว่างประเทศว่าด้วยสิทธิพลเมืองและสิทธิทางการเมือง,ศูนย์ทนายความเพื่อสิทธิมนุษยชน,เอกชัย หงส์กังวาน,โชคชัย ไพบูลย์รัชตะ